NÁVRH 2/2026
Obecné zastupiteľstvo v Rybníku, na základe ustanovenia § 6 ods. 2 a podľa ustanovenia § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a v súlade s ustanovením § 2 ods. 2 a § 6 ods. 5 zákona č. 401/1998 Z. z. o poplatkoch za znečisťovanie ovzdušia v znení neskorších predpisov (ďalej len „zákon“), sa uznieslo na tomto všeobecne záväznom nariadení:

VŠEOBECNE ZÁVÄZNÉ NARIADENIE OBCE RYBNÍK a časť obce Brusník
Č.2/2026

o poplatku za znečisťovanie ovzdušia malým zdrojom na území obce Rybník

Článok 1 
ÚVODNÉ USTANOVENIA

	Toto všeobecne záväzné nariadenie (ďalej len „nariadenie“):
a)	upravuje podrobnosti vo veciach poplatku za znečisťovanie ovzdušia pre prevádzkovateľa malého zdroja na území Obce Rybník (ďalej len „obec“);
b)	upravuje náležitosti oznámenia vyplývajúce z ustanovenia § 6 ods. 4 zákona;
c)	určuje spôsob výpočtu a výšku poplatku za znečisťovanie ovzdušia (ďalej len „poplatok“);
d)	vyčleňuje malé zdroje, na ktorých prevádzkovateľov sa nevzťahuje oznamovacia povinnosť podľa ustanovenia § 6 ods. 4 zákona;
e)	vyčleňuje malé zdroje, ktorým sa poplatok nebude vyrubovať;
f)	sa vzťahuje na prevádzkovateľov malých zdrojov (ďalej len „prevádzkovateľ“), ak sú právnickými osobami alebo fyzickými osobami oprávnenými na podnikanie.

Článok 2
ZÁKLADNÉ POJMY

V zmysle zákona č. 137/2010 Z. z. o ovzduší v znení neskorších predpisov sa na účely tohto nariadenia rozumie:
a)	ovzduším okolité ovzdušie v troposfére okrem ovzdušia v pracovných priestoroch podľa osobitného predpisu, do ktorých nemá verejnosť pravidelný prístup;
b)	znečisťujúcou látkou akákoľvek látka prítomná v ovzduší alebo vnášaná do ovzdušia, ktorá má alebo môže mať škodlivé účinky na zdravie ľudí alebo životné prostredie, okrem látky, ktorej vnášanie do životného prostredia je upravené osobitným predpisom;
c)	malým zdrojom ostatný technologický celok, plochy, na ktorých sa vykonávajú práce, ktoré môžu spôsobovať znečisťovanie ovzdušia, skládky palív, surovín, produktov a odpadov a stavby, zariadenia a činnosti znečisťujúce ovzdušie, ak nie sú súčasťou veľkého zdroja alebo stredného zdroja podľa prílohy č. 1 vyhlášky č. 410/2012 Z. z., ktorou sa vykonávajú niektoré ustanovenia zákona o ovzduší v znení neskorších predpisov.

Článok 3 
POVINNOSTI PREVÁDZKOVATEĽA VO VECIACH POPLATKU

	Prevádzkovateľ je v zmysle príslušných ustanovení zákona povinný:
a)	oznámiť obci každoročne do 15. februára za každý malý zdroj spotrebu palív a surovín, z ktorých znečisťujúce látky vznikajú a ďalšie údaje potrebné na zistenie množstva a škodlivosti znečisťujúcich látok vypustených do ovzdušia za uplynulý rok, najmä o druhu a kvalitatívnych ukazovateľoch palív a surovín, počte prevádzkových hodín malého zdroja a o druhu a účinnosti odlučovacích zariadení v rozsahu vzoru oznámenia, tvoriaceho prílohu č. 1 tohto nariadenia;
b)	pri zmene prevádzkovateľa je pôvodný prevádzkovateľ povinný zaplatiť okrem ročného poplatku určeného za znečisťovanie ovzdušia v predchádzajúcom roku aj poplatok za znečisťovanie ovzdušia v príslušnom roku, v ktorom malý zdroj prevádzkoval, než došlo k zmene prevádzkovateľa. Na tento účel pôvodný prevádzkovateľ do 15 dní od vykonania zmeny prevádzkovateľa podá obci oznámenie podľa článku 3 písm. a) tohto nariadenia potrebné na určenie poplatku za obdobie príslušného roka do vykonania zmeny prevádzkovateľa; súčasne oznámi aj dátum zmeny a identifikačné údaje nového prevádzkovateľa;
c)	pri zániku malého zdroja je prevádzkovateľ povinný zaplatiť okrem ročného poplatku určeného za znečisťovanie ovzdušia v predchádzajúcom roku aj poplatok za znečisťovanie ovzdušia v príslušnom roku, v ktorom znečisťoval ovzdušie, než došlo k zániku zdroja. Na tento účel prevádzkovateľ oznámi obci zánik malého zdroja do 15 dní od jeho zániku  a súčasne podá obci oznámenie podľa článku 3 písm. a) tohto nariadenia potrebné na určenie poplatku za obdobie príslušného roka.

Článok 4 
OSLOBODENIE OD OZNAMOVACEJ POVINNOSTI A POPLATKOVEJ POVINNOSTI

1)	Podanie oznámenia podľa článku 3 písm. a) tohto nariadenia a vyrubovanie poplatku sa nevzťahuje na prevádzkovateľa: 
a)	v zriaďovateľskej pôsobnosti obce;
b)	stacionárneho zariadenia na spaľovanie palív s nainštalovaným súhrnným menovitým tepelným príkonom do 50 kW (0,05 MW);
c)	ktorým je cirkevná organizácia, športová alebo iná záujmová organizácia (združenie, zväz, spolok, spoločnosť, klub a i.).

Článok 5 
SPÔSOB VÝPOČTU A VÝŠKA POPLATKU

1)	Poplatok prevádzkovateľa malého zdroja sa pre každý zdroj určuje na kalendárny rok paušálnou sumou do 663,87 € na základe údajov oznámených podľa článku 3 písm. a) tohto nariadenia, úmerne k množstvu a škodlivosti vypustených znečisťujúcich látok alebo k spotrebe palív a surovín, z ktorých znečisťujúce látky vznikajú takto:

a)	technologické celky obsahujúce stacionárne zariadenia na spaľovanie palív s nainštalovaným súhrnným menovitým tepelným príkonom od 0,05 MW do 0,3 MW (výška poplatku úmerná spotrebe palív):

DRUH PALIVA	SPOTREBA PALIVA	POPLATOK	
Tuhé palivo	
hnedé uhlie	každých i začatých 1000 kg	13,00 €	
čierne uhlie, koks, brikety	každých i začatých 1500 kg	10,00 €	
drevo	každých i začatých 1500 kg	7,00 €	
biomasa
(týka sa moderných technológií vykurovacích systémov na spaľovanie biomasy - drevná štiepka, pelety, slama a pod. ktorých emisie sú podľa technickej dokumentácie na úrovni emisií plynových kotlov)	každých i začatých 10000 kg	7,00 €	

b)	chov hospodárskych zvierat s projektovaným počtom chovných miest:
ba) 	ošípané s hmotnosťou nad 30 kg			do 500
bb)	prasnice						do 100
		bc)	hydina							do 5 000
		bd)	hovädzí dobytok					do 200
be)	ovce							do 2 000
bf)	kozy							do 100
bg)	kone							do 300
bh)	kožušinové a iné obdobné úžitkové zvieratá		do 1 500
- ročný poplatok je 50,00 €
(možnosť stanoviť dolnú hranicu počtu zvierat)

c)	ostatné technológie nepatriace do kategórie veľkých a stredných zdrojov podľa prílohy č. 1 vyhlášky č. 410/2012 Z. z., ktorou sa vykonávajú niektoré ustanovenia zákona o ovzduší v znení neskorších predpisov 
– ročný poplatok je 67,00 €;

d)	plochy, na ktorých sa vykonávajú práce, ktoré môžu spôsobovať znečisťovanie ovzdušia, skládky palív, surovín, produktov a odpadov:

PLOCHA	ROČNÝ POPLATOK	
do 200 m2	50,00 €	
od 200 m2 (vrátane) do 500 m2	120,00 €	
500 m2 (vrátane) a viac	250,00 €	

2)	Ročný poplatok prevádzkovateľa malého zdroja pozostáva zo súčtu poplatkov za všetky ním prevádzkované malé zdroje znečisťovania ovzdušia na území obce.
3)	Starosta obce si vyhradzuje právo v osobitných prípadoch, po zvážení konkrétnych skutočností, stanoviť poplatok odlišne ako je to vyššie uvedené.

Článok 6 
SPÔSOB PLATENIA POPLATKU

1)	Obec preskúma údaje uvedené v oznámení prevádzkovateľa a vydá rozhodnutie, v ktorom určí ročný poplatok za znečisťovanie ovzdušia v predchádzajúcom roku (v prípade zmeny/zániku prevádzkovateľa určí poplatok za znečisťovanie ovzdušia v príslušnom roku, v ktorom zdroj prevádzkoval, než došlo k jeho zmene/zániku), výšku a termíny splátok poplatku a ďalšie podmienky týkajúce sa poplatkovej povinnosti prevádzkovateľa..
2)	Poplatky platené prevádzkovateľom malého zdroja sú príjmom rozpočtu obce.

Článok 7 
POKUTY

1)	Za nesplnenie povinnosti uvedenej v článku 3 písm. a), b) a c) uloží obec prevádzkovateľovi pokutu do 663,87 €.
2)	Pokutu podľa odseku 1) možno uložiť do jedného roka odo dňa, kedy sa obec o porušení povinnosti dozvedela, najneskôr do troch rokov od porušenia tejto povinnosti.
3)	Pokuta uložená podľa odseku 1) je príjmom rozpočtu obce.

Článok 8 
ZÁVEREČNÉ USTANOVENIA

1)	Toto nariadenie nadobúda účinnosť dňa 01.01.2026

Ľubomír Eremiáš
								               starosta obce

									
Vyvesené: 29.10.2025

Zvesené:

Príloha č. 1

O Z N Á M E N I E

údajov potrebných pre určenie výšky poplatku
za znečisťovanie ovzdušia malým zdrojom
na rok  . . . . . . . . . . .
podľa skutočností uplynulého roka
( v z o r )

I.	VŠEOBECNÉ ÚDAJE

Adresa zdroja:

Prevádzkovateľ zdroja:

IČO:

Bankové spojenie:

Telefón/fax:						e-mail:

II.	ZMENA  ALEBO ZÁNIK PREVÁDZKOVATEĽA

Dátum zmeny – zániku* prevádzkovateľa:

Názov a adresa nového prevádzkovateľa:
[v prípade zmeny prevádzkovateľa]

IČO:

Bankové spojenie:

Telefón/fax:						e-mail:

III.	 ÚDAJE O MALÝCH ZDROJOCH
      
A. Stacionárne spaľovacie zariadenia so súhrnným tepelným príkonom nižším ako 0,3 MW:

P. č.	Typ kotla	Príkon
(kW)	Druh paliva	Spotreba paliva (m.j./rok)	
1.					
2.					
3.					
4.					
5.					

B. Ďalšie technológie nepatriace do kategórie veľkých a stredných zdrojov:

Názov technológie – kategória malého zdroja:
[v zmysle prílohy č. 1 vyhlášky č. 410/2012 Z. z.]

Kapacita technológie:
[v zmysle prílohy č. 1 vyhlášky č. 410/2012 Z. z.]

C. Plochy,  na ktorých sa vykonávajú práce,  ktoré môžu spôsobovať znečisťovanie ovzdušia,                      
     skládky palív, surovín, produktov a odpadov:
 
Popis vykonávanej činnosti:

Veľkosť manipulačnej plochy v m2:

Druh manipulovanej (skladovanej) látky:

Množstvo manipulovanej (skladovanej) látky:

Za správnosť oznámených údajov zodpovedá:						

Dátum vyhotovenia oznámenia:					Pečiatka a podpis:

								

								…...............................................

URČENIE VÝŠKY POPLATKU
(vyplní obec)

Stacionárne spaľovacie zariadenia (A):

Ďalšie technológie (B):

Plochy, skládky (C):

Poplatok spolu:

Poplatok uložený rozhodnutím číslo:				zo dňa:

Poznámky: